Cassiopeia

Casiopea ou Cassiopeia é unha constelación do norte, que ten coma característica inconfundible a súa forma de M ou W. Ó ser tan doado o recoñecela é moi usada para busca-lo norte cando a Osa Maior non é visible. Estrelas principais
α Cassiopeiae (Schedar ou Schedir), estrela xigante laranxa, a máis brillante da constelación con magnitude aparente 2, 24.
β Cassiopeiae (Caph), segunda estrela máis brillante de magnitude 2, 28, unha xigante amarela.
γ Cassiopeiae (Tsih), localizada no centro da W da constelación, é unha estrela variable eruptiva, prototipo das variables Gamma Cassiopeiae. Na súa intensidade máxima supera en brillo a Schedar.
δ Cassiopeiae (Ksora ou Ruchbah), estrela branca e binaria eclípsante de magnitude 2, 66.
η Cassiopeiae (Achird), estrela binaria formada por unha anana amarela e unha anana laranxa, a só 19 anos luz da Terra.
θ Cassiopeiae, tamén coñecida como Marfak, estrela branca a 137 anos luz.
ι Cassiopeiae, un sistema estelar triplo cando se observa cun pequeno telescopio.
κ Cassiopeiae, superxigante azul ó nordeste de Caph a uns 4100 anos luz.
λ Cassiopeiae, estrela binaria coas súas dúas compoñentes moi semellantes entre si.
μ Cassiopeiae, estrela binaria subanana a só 24, 6 anos luz da Terra. Comparte o nome de Marfak con θ Cassiopeiae.
ο Cassiopeiae, dúas estrelas separadas 33, 6 segundos de arco, unha das cales é unha binaria espectroscópica.
ρ Cassiopeiae é V509 Cassiopeiae, estrelas hiperxigantes amarelas, das máis luminosas da nosa galaxia.
σ Cassiopeiae, sistema dobre cunha separación de 3, 1 segundos de arco.
φ Cassiopeiae, estrela que aparece xunto ó cúmulo NGC 457 aínda que non forma parte del.
6 Cassiopeiae, estrela superxigante branca moi luminosa de magnitude 5, 43.
AO Cassiopeiae, binaria eclípsante de magnitude 6, 10, cunhas compoñentes que están tan cerca que intercambian materia entre si.
HD 17156, estrela subxigante amarela cun planeta.
Gliese 22 (V547 Cassiopeiae), estrela múltiple a 33 anos luz composta por tres ananas vermellas, onde se descobreu a existencia dun planeta extrasolar orbitando ó redor da compoñente máis afastada do sistema.
Gliese 892, anana laranxa de magnitude 5, 57, a 21, 25 anos luz da Terra.
3C 58, unha estrela de neutróns, candidata a ser estrela de quarks.
4U 0142+61, unha estrela magnetar cun disco circumestelar ó seu redor. Obxectos notables do espazo profundo
NGC 457, cúmulo aberto ó suroeste de Ksora (δ Cas) na M. AR: 01h 19m 06. 0s Dec: +58°20'00" (Época 2000).
NGC 436, cerca do anterior, é mellor observalo con telescopios grandes. AR: 01h 15m 36. 0s Dec: +58°49'00" (Época 2000).
M103 (NGC 581), cúmulo de magnitude 7 localizado ó nordeste de Ksora (δ Cas). AR: 01h 33m 12. 0s Dec: +60°42'00" (Época 2000).
M52 (NGC 7654), cúmulo aberto a 5º ó noroeste de Caph (β Cas). AR: 23h 24m 12. 0s Dec: +61°35'00" (Época 2000).
NGC 7635, nebulosa de emisión con forma de burbulla. AR: 23h 20m 42. 0s Dec: +61°12'00" (Época 2000).
NGC 7789, cúmulo aberto. AR: 23h 57m 00. 0s Dec: +56°44'00" (Época 2000).
NGC 147 e NGC 185, galaxias ananas que forman parte do Grupo Local. Ambas son satélites da galaxia de Andrómeda.
Dwingeloo 1 e Dwingeloo 2, galaxias relativamente próximas pero descubertas só recentemente ó estar visualmente cerca do plano da Vía Láctea.
IC 10 galaxia anana cun burato negro denominado IC 10 X-1 (desc. 2007) Mitoloxía
Casiopea é a nai de Andrómeda e muller de Cefeo, rei de Etiopía. A raíña Casiopea facía fachenda da beleza da súa filla e comparábaa coas Nereidas, fillas do deus do mar Nereo. Estas, indignadas por tal atrevemento, pedíronlle a Poseidón vinganza e el coma resposta enviou ó monstro mariño (Cetus) ás costas do país causando grandes males.
Para enfrontarse a esta situación, Cefeo consulta o oráculo de Amón, quen aconsellou sacrificar a Andrómeda colocándoa atada a unha rocha nun acantilado para que fose vítima do monstro.
Así, Andrómeda é ofrecida a Cetus. Perseo, que viña de regreso da súa viaxe despois de derrotar a Medusa, divisou á vítima e no acto namorouse dela. Propúxolle ó rei liberala, a cambio de que lle concedese a súa man; Perseo mata o monstro e posteriormente casa con Andrómeda.